Fort Portalas
Fort Portalas (angl. Fort Portal) – miestas vakarų Ugandoje, 320 km į vakarus nuo Kampalos, netoli Ruvenzorio kalnų. Rajono centras. Praeina Kampalos–Kasesės plentas. Svarbus regiono prekybinis centras. Yra ligoninė, kelių universitetų filialai, Toro karaliaus rūmai. Fort Portale dominuoja batorų tauta, čia yra tradicinės Toro karalystės sostinė. Apylinkėse yra kraterinių ežerų, Kibalės nacionalinis parkas.